ai4bharat/Pralekha huggingface dataset:
سائنس اور ٹیکنالوجی کی وزارت
سرکار نے پُنے اور حیدر آباد میں مزید دو سینٹرل ڈرگ لیباریٹریز کو کووڈ ویکسین جانچ کیلئے تیار کیا
محکمہ برائے بایوٹیکنالوجی ، سائنس و ٹیکنالوجی کی وزارت، ویکسین کی تیاری اور مینوفیکچرنگ کے نظام کو آگے بڑھانے کیلئے اپنا تعاون جاری رکھے گا
نئی دہلی:4؍ جولائی،2021۔کووڈ-19 وبا کے سبب نیز کووڈ ٹیکوں کی پیداوار میں ہورہی بڑھوتری کو ذہن میں رکھتے ہوئے سرکار نے اپنی جانب سے ٹیکوں کی تیزی سے جانچ /جاری کرنے سے قبل ان کے سرٹیفکیٹ کی سہولت کیلئے اضافی لیباریٹریز قائم کرنے کا فیصلہ کیا ہے۔
اس وقت ملک میں کسولی میں ایک مرکزی ڈرگس لیباریٹری  ہے جو بھارت میں انسانی استعمال کیلئے حیاتیاتی مزاحم   کی جانچ اور انہیں جاری کرنے سے پہلے سرٹیفکیشن کیلئے قومی کنٹرول کرنے والی لیباریٹری بھی ہے۔
محکمہ بایوٹیکنالوجی ، وزارت سائنس وٹیکنالوجی، حکومت ہند نے اپنے خود مختار تحقیقی اداروں ، نیشنل سینٹر فار سیل سائنس ، پُنے اور نیشنل انسٹی ٹیوٹ آف انیمل بایوٹیکنالوجی  حیدر آباد میں سینٹرل ڈرگ لیباریٹری  کے طور پر دو ویکسین ، آزمائشی سہولتیں قائم کی ہیں۔ اس کےمطابق ہی ٹیکوں کے بیچ ،تجزیے اور معیار کے کنٹرول کیلئے پی ایم کیئرس فنڈ ٹرسٹ کے ذریعے فراہم کی گئی مالی امداد کے ساتھ ڈی بی ٹی – این سی سی ایس اور ڈی بی ڈی-این آئی اے بی میں سینٹرل ڈرگ لیباریٹریز کے طور پر دو نئی ویکسین جانچ سہولتیں قائم کی گئی ہیں۔
کووڈ-19 عالمی وبا کے بعد سے ہی محکمہ برائے بایوٹیکنالوجی بنیادی تحقیق کے علاوہ ویکسین کی ترقی ، ڈائگنوسٹک اور ٹیسٹنگ ، بایوبینکنگ اور جینومک نگرانی سمیت کووڈ-19 سے متعلق مختلف سرگرمیوں میں اپنا تعاون دینے میں سب سے آگے رہا ہے اور اس کے لئے ایک مضبوط ایکوسسٹم بھی تیار کررہا ہے۔
ڈی بی ٹی – این سی سی ایس اورڈی بی ڈی- این آئی اے بی بھارت میں متعدی بیماریوں سے متعلق کئی پہلوؤں کیلئے اہم ستون رہے ہیں اور ان اداروں نے انسانی صحت اور بیماری سے متعلق بایوٹیکنالوجی کے سرکردہ سیکٹروں میں جدید ترین تحقیقی مینوفیکچرنگ کو آگے بڑھانے میں اپنا تعاون بھی دیا ہے۔
28 جون 2021 کو صحت اور خاندانی بہبود کی وزارت کے ذریعے جاری کردہ گزٹ نوٹیفکیشن کےمطابق این سی سی ایس، پُنے کی سہولت کو اب کووڈ-19 ٹیکوں کی آزمائش اورا ن کے گروپ کو جاری کرنے کیلئے مرکزی ڈرگس لیباریٹری کے طور پر اعلان کیا گیا ہے۔ این آئی اے بی ، حیدر آباد میں سہولت کو بھی اس بارے میں جلد ہی ضروری نوٹیفکیشن حاصل ہونے کی امید ہے۔
پی ایم کیئرس فنڈ ٹرسٹ کے تعاون سے بہت ہی کم وقت میں دونوں اداروں نے انتھک کوششوں کے ذریعے اس مقصد کیلئے جدید ترین سہولتیں قائم کی ہیں۔ ان سہولتوں سے فی ماہ لگ بھگ 60 بیچوں کےٹیکوں کی جانچ کرنے کی امید ہے۔ ملک کی مانگ کے مطابق موجودہ کووڈ-19 ٹیکوں اور دیگر نئے کووڈ-19 ٹیکوں کی جانچ کرنےکیلئے ہی ان سہولتوں کو تیار کیا گیا ہے۔ اس سے نہ صرف ویکسین مینوفیکچرنگ اور سپلائی میں تیزی آئے گی بلکہ یہ دیکھتے ہوئے کہ پُنے اور حیدرآباد ویکسین مینوفیکچرنگ کے دومرکز ہے، ایسا کرنا منطقی اعتبار سے بھی فائدہ مند ہوگا۔
کووڈ-19 ویکسین جانچ کیلئے نو تعمیر شدہ ڈی بی ٹی – این سی سی ایس سینٹرل ڈرگس لیباریٹری
پی ایم کیئر فنڈ ٹرسٹ کے تعاون سے تیار کردہ
کووڈ-19 ویکسین کی جانچ کیلئے ڈی بی ٹی- این آئی اے بی سینٹرل ڈرگس لیباریٹری
پی ایم کیئر س فنڈ ٹرسٹ کے تعاون سے تیار کیا جارہی ہے
ش ح۔م ع۔ ع ن
U NO:6200
(Visitor Counter : 235
بندرگاہوں، جہاز رانی اور آبی راستوں کی وزارت
جناب سربانند سونووال نے سیوا پکھواڑہ کے حصے کے طور پر وی او سی پورٹ میں شجرکاری کی عوامی مہم کا آغاز کیا
بندرگاہ کی 16.5 ایکڑ زمین پر 1500 ملازمین نے 10000 سے زیادہ پودے لگائے
بندرگاہوں، جہاز رانی و آبی گزرگاہوں اور آیوش کے مرکزی وزیر جناب سربانند سونووال نے آج توتی کورن ، تمل ناڈو یں سیوا پکھواڑہ کے حصے کے طور پر وی او چدمبرنار پورٹ کے زیر اہتمام شجرکاری کی عوامی مہم کا افتتاح کیا۔ بندگاہ کی 16.5 ایکڑ سے زیادہ کی آراضی پر ڈیڑھ ہزار ملازمین نے دس ہزار سے زیادہ پودے لگائے۔ سیوا پکھواڑہ سترہ ستمبر سے دو اکتوبر 2022 تک وزیراعظم نریندر مودی کی زندگی اور ان کے کاموں کے جشن کے طور پر منایا جا رہاہے۔
جناب سونووال کی موجودگی میں دس ہزار سے زیادہ پودے لگائےگئے، جن میں انڈین روزوڈ، نیم، کینو، کٹہل، آم، جامن، ارجن وغیرہ شامل ہیں۔ پورٹ کے افسران اور عملے کے افراد، ٹرمنل آپریٹرز اور بندرگاہ کے استعمال سے متعلق دیگر افراد نے شجرکاری کی مہم میں حصہ لیا، جن کی تعداد ڈیڑھ ہزار سے زیادہ تھی۔
اس موقع پر اظہار خیال کرتے ہوئے جنا ب سربا نند سونووال نے کہا کہ ‘‘ مجھے خوشی ہے کہ وی او سی پورٹ اتھارٹی نے سیوا پکھواڑہ کے حصے کے طور پر شجرکاری کی عوامی مہم کا اہتمام کیا تاکہ عزت مآب وزیراعظم کی خواہش کے مطابق پائیدار ماحولیات حاصل ہو۔ وزیراعظم کی زندگی اور ان کے کام ہم سب کے لئے ایک تحریک ہیں کہ قوم کی تعمیر کے کام میں لگ جائیں اور آنے والی نسلوں کے لئے ایک نیا ہندوستان بنائیں۔
وی او چدمبرنار پورٹ ایسے کئی اقدامات کر رہا ہے، جو اسے ماحولیات کے لئے سازگار بندرگاہ بنائیں گے۔ ان میں جہازوں کو شور پاور سپلائی، شجرکاری کی مہم، چھتوں پر شمسی پاور پلانٹوں کی تنصیب، ونڈ انرجی، ایل ای ڈی روشنیاں اور بجلی سے چلنے والی گاڑیوں کے لئے چارجنگ اسٹیشن جیسے اقدامات شامل ہیں۔
وزارت آیوش
طر ز ِ زندگی میں آیوش کا انضمام
آیوش کی وزارت آّیوش پر مبنی خوراک اور طرز زندگی کو فروغ دے رہی ہے اور خواتین اور بچوں کی ترقی کی وزارت کےسات ملکر کام کررہی ہے تاکہ ’’سوپوشٹ بھارت‘‘  کے حتمی مقصد کو حاصل کیاجاسکے۔
آیوش کی وزارت نے آیوش کے طریقوں اور اصولوں کے ساتھ بچوں، حاملہ خواتین اور دودھ پلانےوالی ماؤں میں غذائیت کے نتائج کو بہتر بنانے کےلئے آیوش ڈائٹری ایڈوائزی فارپوشٹ مکت بھارت ‘‘ کے نام سے ایک جامع رہنما خطوط کا آغاز کیا ہے۔
آیوش کی وزارت نے قومی غذائی تحفظ ایکٹ 2013 کے شیڈول II کے تحت طے شدہ غذائیت کے معیارات پر نظر ثانی کے لئے محکمہ خوراک اور عوامی تقسیم کو بھی معلومات فراہم کی ہیں۔
آیوش کی وزارت دواؤں کے آیوش نظام کے مجموعی فروغ اور ترقی کے لئے ریاستی /مرکز کے زیر انتظام حکومتوں کے ذریعہ قومی آیوش مشن  کی مرکزی اسپانسر شدہ اسکیم کو نافذ کررہی ہے۔
این اے ایم کے تحت آیوش ویلنیس سینٹر  کو چلانے سمیت مختلف سرگرمیوں کے لئے ریاستی /مرکز کے زیر انتظام علاقوں کی حکومتوں کو مالی امداد فراہم کرنے کا انتظام ہے۔آیوش ایچ ڈبلیو سی میں ، آیوش نظام طب کے اصولوں اور طریقوں پر مبنی ایک جامع فلاح و بہبود کا ماڈل قائم کیاجارہا ہےجس میں طرز زندگی میں آیوش کو شامل کرنے اور فروغ دینے سمیت احتیاطی، پروموشنل ، علاج ، بحالی، صحت کی دیکھ بھال پر توجہ مرکوز کی جارہی ہے۔
مزید برآں ایم این اے کے آیوروگیہ جزو کے تحت ، صحت مند طرز زندگی کو فروغ دینے اور اسکولی بچوں کے لئے آیوش نظام سے غذائی اصولوں پر مشتمل مربوط خوراک کی تعلیم کا انتظام ہے۔ اس کے علاوہ ایم اے این کے آیوش گرام جزو کے تحت آیوش پر مبنی طرز زندگی کو رویئے میں تبدیلی ، مواصلات ، مقامی دواؤں کی جڑی بوٹیوں کی شناخت اور استعمال اور آیوش صحت کی خدمات کی فراہم کے لئے گاؤں کے صحت کارکنوں کی تربیت کے ذریعہ فروغ دیا جاتا ہے۔
یہ اطلاع آیوش کے وزیر جناب سربانند سونوال نے آج راجیہ سبھا میں ایک سوال کے تحریری جواب میں دی۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 202کروڑ 53 لاکھ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس اب بھی 4کروڑسے 66 لاکھ سے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
2,02,53,52,325
|
|
دستیاب خوراک
|
|
4,66,55,930
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 202کروڑ 53 لاکھ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 4کروڑ 66 لاکھ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
سٹرک ٹرانسپورٹ اور شاہراہوں کی وزارت
سڑک ٹرانسپورٹ اور شاہراہوں کے مرکزی وزیر جناب نتن گڈکری نے سوئیڈن میں سڑکوں پر چلتے وقت استعمال کیے جانے والے حفاظتی آلات تیار کرنے والے مرکز کا دورہ کیا
نئی دہل۔18؍فروری۔سڑک ٹرانسپورٹ اور شاہراہوں نیز بہت چھوٹی، چھوٹی اور درمیانہ درجے کی صنعتوں کے مرکز ی وزیر جناب نتن گڈکری نے آج اسٹاک ہوم میں سوئیڈن کے موٹرگاڑیوں کیلئے حفاظتی آلات تیا رکرنے والے فرم ’آٹولیو‘ کا دورہ کیا۔ وزیر موصوف نے بھارت میں ’روڈ سیفٹی اِن انڈیا‘ کے بارے میں ایک رپورٹ کمپنی کے نمائندے کو پیش کی اور کمپنی کی حالیہ مصنوعات اور اختراعات کا معائنہ کیا۔ ’آٹولیو‘ موٹر گاڑیوں کیلئے حفاظت کے آلات فراہم کرنے والی دنیا کی سب سے بڑی فرم ہے جو دنیا میں کار تیار کرنے والی تمام بڑی فرموں کو اپنی مصنوعات فروخت کرتی ہیں۔
سڑک پر چلنے میں تحفظ کا معاملہ بھارت میں ایک بڑی تشویش کا باعث ہے۔ حکومت نے ٹرانسپورٹ سیکٹر میں حفاظت ، صلاحیت اور تسلسل کا عہد کیا ہوا ہے۔ سڑک پر چلنے میں حفاظت کامعاملہ بھارت میں سماجی مساوات سے بھی جڑا ہوا ہے۔ یہاں پیدل چلنے والوں ، سائیکل چلانے والوں اور دوپہیہ گاڑیاں چلانےوالوں کی ایک بڑی تعداد جو سڑکوں پر دوڑتی ہے ، اس کے لئے ٹرانسپورٹ کی حکمت عملی تیار کرتے وقت حفاظت کا معاملہ ذہن میں رکھا جانا چاہئے۔
وزیر موصوف نے بعد میں سوئیڈن میں ای۔ ہائی ویز ٹیسٹ –بیڈ ڈیموسٹریشن سائٹ کا دورہ کیا۔ بھارت سرکار نے ای۔ شاہراہوں کا پہلے ہی اعلان کردیا ہے۔ جناب نتن گڈکری کو ان کے دورے کے موقع پر اس سیکٹر میں سوئیڈن کی طرف سے حالیہ ٹیکنالوجی کی ترقی سے واقف کرایا گیا۔
جناب نتن گڈکری اپنے دورے کے موقع پر 19 اور 20 فروری کو اسٹاک ہوم میں منعقد ہونے والی تیسری ’’ہائی لیول گلوبل کانفرنس آن روڈ سیفٹی فار ایچیونگ گلوبل گولس 2030‘‘ میں بھارت کی نمائندگی کریں گے۔ اس دو روزہ کانفرنس کا مقصد سڑک کی حفاظت کو عالمی ایجنڈے پر لانا ہے اور زیادہ محفوظ سڑکوں کے سلسلے میں عالمی برادری کے عہد کی تجدید کرنا ہے۔ کانفرنس میں شرکت کرنے والے ملکوں کے رہنما ایک نقشہ راہ تیار کریں گے جس کامقصد 2030 تک سڑک حادثوں کو کم کرنے کے یو این ڈیکیڈ آف ایکشن کے تحت مقرر کیے گئے اقوام متحدہ کے نشانے کو پورا کرنا ہے۔
اسٹاک ہوم میں اپنے قیام کے دوران جناب گڈکری سوئیڈن کے بنیادی ڈھانچے کے وزیر جناب ٹومس اینیروتھ ، بیرونی تجارت کے وزیر جناب انّا ہیلبرگ ، کاروبار ، صنعت اور جدت طرازی کے وزیر جناب ابراہیم بیلان اور برطانیہ کے سڑک تحفظ کی وزیر بیرونیس ویرے سے باہمی بات چیت کریں گے۔ اس کے علاوہ جناب گڈکری عالمی بینک کے نائب صدر  جناب ہارٹ شیفر سے بھی بات چیت کریں گے۔ جناب گڈکری کے ایجنڈے میں سوئیڈن-انڈیا ٹرانسپورٹیشن سیفٹی اینڈ انوویشن پارٹنر شپ میٹنگ بھی شامل ہے جس میں بہت سے سی ای اوز شرکت کریں گے۔ امید ہے کہ سوئڈین اور بھارت کے کاروباری اس موقع پر بہت سے مفاہمت ناموں کا تبادلہ بھی کریں گے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ج۔ ع ن
U-817
(Visitor Counter : 95
مواصلات اور اطلاعاتی ٹیکنالوجی کی وزارت
کابینہ نے یونیورسل پوسٹل یونین کے آئین میں اضافی 10ویں پروٹوکول کو شامل کرنے کی تصدیق کو منظوری دی
نئی دہلی؍24؍دسمبر ؍وزیراعظم جناب نریندر مودی کی سربراہی میں مرکزی کابینہ نے آج یونیورسل پوسٹل یونین کے آئین میں 10ویں اضافی پروٹوکول کو شامل کئے جانے کی تصدیق کر دی ہے۔ اس پروٹوکول کو 3سے7ستمبر 2018 تک ایتھوپیا کے شہر عدیس اَبابا میں منعقد یونین کے دوسرے غیر معمولی اجلاس کےذریعہ اپنایا گیاتھا۔
کابینہ کی منظوری سےہندوستان کی حکومت کے ڈاک محکمے کو اس پر صدرجمہوریہ کے دستخط حاصل کرنےاورحکومت ہند کے قوانین کے مطابق اسے سفارتی چینلوں سے یوپی یو کے انٹرنیشنل بیورو کے ڈائرکٹر جنرل کو سونپنے کا اختیار مل جائے گا۔
مرکزی کابینہ کےذریعے یوپی یو کےآئین میں 10ویں اضافی پروٹوکول کو شامل کرنے کی تصدیق کرنےسےہندوستان ایک رُکنی ملک کے طور پر یوپی یوکےآئین کے 25ویں آرٹیکل کے فرائض کو پوراکر سکےگا۔اس کے ساتھ ہی ڈاک محکمہ یوپی یوکےکنونشن کی دفعات کو ہندوستان میں نافذ کرنے کے لئے کوئی بھی انتظامی حکم جاری کر سکےگا۔
۔۔۔۔۔۔۔۔۔۔۔
م ن۔ ح ا ۔ ک ا۔
U-6029
(Visitor Counter : 42
وزیراعظم کا دفتر
جی-20 سربراہ کانفرنس کیلئے وزیراعظم کا انڈونیشا کادورہ
وزیراعظم جناب نریندر مودی انڈونیشیا کے صدر عالی جناب جوکو ویدودو کی دعوت پر سترہویں جی-20 سربراہ کانفرنس میں شرکت کیلئے 14 سے 16 نومبر تک انڈونیشیا کے شہر بالی کا دورہ کریں گے۔
بالی سربراہ کانفرنس کے دوران جی-20 کے لیڈران ’ایک ساتھ بحالی مضبوط بحالی‘ کے سربراہ کانفرنس کے موضوع کے تحت عالمی تشویش کے اہم اُمور پر وسیع تر تبادلہ خیال کریں گے۔ جی-20 سربراہ کانفرنس ایجنڈے کے حصے کے طور پر تین ورکنگ اجلاس ہوں گے جن میں خوراک اور توانائی کی فراہمی ، صحت اور ڈیجیٹل یکسر تبدیلی شامل ہیں۔
سربراہ کانفرنس کے اختتامی اجلاس میں انڈونیشیا کے صدر جناب جوکوویدودو ، وزیراعظم جناب نریندر مودی کو علامتی طور پر جی-20 کی صدارت سونپیں گے۔اس کے بعد ہندوستان یکم دسمبر 2022 سے باضابطہ طور پر جی-20 کی صدارت سنبھال لے گا۔
سربراہ کانفرنس کے موقع پر وزیراعظم نریندر مودی اپنے کچھ ہم منصبوں کے ساتھ باہمی میٹنگیں کریں گے۔ وزیراعظم بالی میں ہندوستانی برادری کے لوگوں کے ساتھ بھی بات چیت کریں گے اور ان سے خطاب کریں گے۔
۔۔۔۔۔۔۔۔۔۔۔
ش ح۔ح ا۔ ع ن۔
U-13352
(
وزارت خزانہ
حکومت نے عمل آوری میں آسانی پیدا کرنے کی غرض سے بعض معینہ مدّتوں میں توسیع کی ہے
نئی دہلی ،17ستمبر ، 2021 :
مرکزی حکومت نے کووڈ -19 عالمی وبا کی وجہ سے مختلف متعلقہ فریقوں کو درپیش پریشانیوں کا ازالہ کرنے سے متعلق اپنے عزم کے مطابق اور مختلف متعلقہ فریقوں کے ذریعہ پیش درخواستوں پر غور کرتے ہوئے ، درج ذیل معاملات میں انکم ٹیکس قانون مجریہ 1961  کے تحت عمل آوری کے لئے معینہ مدت میں توسیع کرنے کا فیصلہ کیا ہے۔
انکم ٹیکس محکمے کو آدھار نمبر کو پی اے این کے ساتھ منسلک کرنے کے بارے میں مطلع کرنے سے متعلق وقت کی حدکو 30 ستمبر 2021 سے بڑھا کر 31 مارچ 2022 کر دیا ہے ۔
دی ایکٹ کے تحت جرمانہ سے متعلق کارروائی کی مدّت کی آخری تاریخ بھی 30 ستمبر 2021 سے بڑھا کر 31 مارچ 2022 کر دی گئی ہے ۔
اس کے عالاوہ بے نامی املاک کے لین دین اور خرید فروخت پر پابندی سے متعلق قانون مجریہ 1988 کے تحت مجاز اتھارٹی کےذریعہ نوٹس جاری کرنے اور آرڈر منظور کرنے کی آخری تاریخ میں بھی توسیع کرتے ہوئے اسے 31 مارچ 2022 کر دیا گیا ہے ۔
اس سلسلے میں 2021 کا نوٹیفکیشن غیر 113 مورخہ 17 ستمبر 2021 جاری کر دیا گیا ہے اور اسے انکم محکمے کی ویب سائٹ www.incometaxindia.gov.in پرملاحظہ کیا جا سکتا ہے ۔
بہت چھوٹی، چھوٹی اور درمیانی صنعتوں کی وزارت
کھادی اور 18 دیگر تجارتوں سے وابستہ صناعوں کو نئی دہلی کے لال قلعہ میں یوم آزادی کی تقریب کے دوران مہمانانِ خصوصی کے طور پر مدعو کیا جائے گا
نئی دہلی کے لال قلعہ میں اس سال منعقد ہونے والی یوم آزادی کی تقریب کے دوران مختلف شعبہ ہائے زندگی سے تعلق رکھنے والے ملک بھر کے تقریباً 1800 خصوصی مدعوئین کی موجودگی ملاحظہ کی جائے گی۔ ان فراد کو حکومت کی جانب سے قومی پرچم لہرانے سے متعلق تقریب کے لیے اور اس موقع پر قوم سے محترم وزیر اعظم کا خطاب سننے کے لیے وزیر اعظم جناب نریندر مودی کے ذریعہ مدعو کیا گیا ہے۔
ایم ایس ایم ای کی وزارت نے اس سال نئی دہلی میں منعقد ہونے والی یوم آزادی تقریب میں شرکت کے لیے کھادی کے شعبے سے متعلق 50 صناعوں اور 18 مختلف تجارتوں سے وابستہ 62 صناعوں کو ان کے شرکائے حیات کے ساتھ مدعو کیا ہے۔ 15 اگست 2023 کو نئی دہلی کے لال قلعہ میں وزیر اعظم ہند کے ذریعہ یوم آزادی کے موقع پر پرچم لہرائے جانے سے متعلق تقریب میں شرکت کے بعد، یہ حضرات بہت چھوٹی، چھوٹی، اور درمیانہ درجے کی صنعتی اکائیوں کے مرکزی وزیر جناب نرائن رانے کی رہائش گاہ پر منعقد ہونے والے جشن میں حصہ لیں گے۔
ملک بھر کے کھادی شعبے کے صناع حضرات اور وشوکرماؤں کو مدعو کرنے اور انہیں اس جشن کا حصہ بنانے کی پہل قدمی حکومت کے ذریعہ کی گئی ہے۔ اس کا مقصد تعمیر ملک میں ان حضرات کے تعاون کے لیے ان کا تہہ دل سے شکریہ ادا کرنا ہے۔
وزارت سیاحت
جناب پرہلاد سنگھ پٹیل نے‘‘ ایک ثقافت کواپنائیں: اپنی دھروہر، اپنی پہچان’’ پروجیکٹ کی ایک جائزہ میٹنگ منعقد کی
نئی دہلی ،28دسمبر: سیاحت اور ثقافت  کے وزیرمملکت جناب پرہلاد سنگھ پٹیل نے آج نئی دہلی میں ‘‘ ایک ثقافت کواپنائیں: اپنی دھروہر، اپنی پہچان’’ پروجیکٹ کی ایک جائزہ میٹنگ منعقد کی۔ سیاحت کے سکریٹری جناب یوگیندرترپاٹھی، سیاحت کی ڈی جی محترمہ میناکشتی شرما، ثقافت کی جوائنٹ سکریٹری محترمہ سنجوکتا مدگل، سیاحت کی اے ڈی جی محترمہ روپیندربرار اور ہندوستان کے آثارقدیمہ کے سروے کے نمائندگان اس میٹنگ میں موجود تھے۔
مختلف یادگاری عمارتوں کی موجودہ صورتحال اور پیش رفت کے بارے میں ایک مفصل پیشکش کی گئی۔جناب پرہلاد سنگھ پٹیل نےپروجیکٹوں کی وقت پر تکمیل پر زور دیا اور حکام سے کہا کہ وہ گاہے بگاہے نوڈل محکموں کے ساتھ تبادلہ خیال میں مفاہمت ناموں کے تحت مجوزہ ضروریات کا جائزہ لیں۔
جناب پرہلاد سنگھ نے کہاکہ ‘‘ایک ثقافت اپنائیں’’ ایک وسیع ا لنظراقدام ہے۔ انہوں نے امید ظاہر کی کہ سی ایس آر کو استعمال کرتے ہوئے یہ پروجیکٹ کم معروف آثار قدیمہ میں صفائی ستھرائی، محفوظ پینے کا پانی، بجلی اور آواز جیسی بنیادی ضروریات فراہم کرنے میں مدد دے گا۔
ہندوستان کی سیاحت کی وزارت‘‘ ایک ثقافت کواپنائیں: اپنی دھروہر، اپنی پہچان’’ پروجیکٹ پر ایک منصوبہ بند اور منظم طریقہ سے عمل پیرا ہے جو کہ وزارت سیاحت، وزارت ثقافت ، ہندوستان کے آثارقدیمہ کے سروے اور ریاستوں نیز مرکز کے زیرانتظام سرکاروں کا ایک اشتراکی پروجیکٹ ہے جس کا مقصد ملک بھر میں آثار قدیمہ/ قدرتی/ سیاحوں کے مقامات کو سیاح دوست بنانا ہے۔ اس پروجیکٹ کا مقصد سرکاری شعبے، نجی شعبے کی کمپنیوں، ٹرسٹوں، غیر سرکاری تنظیموں، افراد اور دیگرساجھیداروں کی حوصلہ افزائی کرنا ہے کہ وہ ‘ آثارقدیمہ کے متر’ بنیں اور ان مقامات پر سیاحوں کی بنیادی اور ایڈوانس ضروریات کو فروغ دینے اورانہیں بہترکرنے کی ذمہ داری لیں جو کہ ، سی ایس آر کے تحت پائیدار سرمایہ کاری کے ماڈل کی شرائط کے مطابق ہونے کے ساتھ ساتھ ان کے مفاد کے مطابق بھی ہو۔
پروجیکٹ کے تحت ملک بھر میں 25 مقامات اور 2 تکنیکی مداخلات کے لئے 12‘ آثارقدیمہ کے متروں’ کو 27 مفاہمت نامے تفویض کئے گئے ہیں۔
ضروری کام کاج یااشیاء کے نفاذ کے لئے سپرد کردہ مفاہمت ناموں کے تحت ، ضروری اشیاء کے نفاذ میں ،کوڑے دان، عوامی سہولیات کے مراکز، صاف پینے کے پانی کی سہولت، ایلومینیشن، رسائی کی آسانی، مقامات کی صفائی ستھرائی، بنچوں کی تنصیب، کوڑے کرکٹ کاانتظامیہ، اپلیکیشن پر مبنی کثیر لسانی آڈیوگائڈ، ڈگی کایوسک اور ٹکٹ کے کایوسک کا قیام، سائنیج- بیاناتی اور اشاراتی، وائی فائی جیسی بنیادی سہولیات شامل ہیں۔
نفاذ کے تحت ایڈوانس ضروری اشیاء میں دورہ کرنے والوں کی سہولت کا مرکز، ساؤنڈ او رلائٹ کا شو-3 ڈی پروجیکشن میپنگ ، اسنیک کاؤنٹر اور سووینر کی دکان، مرصع حقیقی تجربہ اور روچول رئیلٹی  شامل ہیں۔
وزارت خزانہ
محکمہ انکم ٹیکس نے دلّی میں ایک ممتاز تجارتی گروپ کی تلاشی لی
نئی دلّی، 23 اکتوبر / محکمہ انکم ٹیکس نے دلّی میں ایک ممتاز تجارتی گروپ کی انکم ٹیکس اور منی لانڈرنگ کے معاملے میں تلاشی آپریشن شروع کیا۔ مذکورہ گروپ متعدد ای۔ گورننس پروجیکٹوں اور مالی خدمات میں ملوث رہا ہے۔
تلاشی اور ضبطی کے سلسلے میں یہ کار روائی بڑے پیمانے پر ٹیکس چوری،حوالہ لین دین اور ٹیکس دہندگان کے گروپ کے ذریعہ متعدد منی لانڈرنگ کے معاملات کا پردہ فاش کرنے کی غرض سے کیا گیا تھا۔ اس گروپ نے بغیر حساب و کتاب کی اس دولت کے لئے دلّی / کولکاتہ میں فرضی کمپنیاں قائم کر رکھی ہیں۔
اس سے قبل محکمے نے کھاد کی پیداوار سے متعلق اداروں سے متعلق تلاشی ایکشن کا اہتمام کیا تھا۔ تحقیقات سے پتہ چلا ہے کہ کمیشن کی بڑی رقم دوبئی میں دوبئی کے بنیادی آپریٹر کے ذریعہ جمع کی جا رہی تھی جو کہ وی وی آئی پی چاپر گھوٹالے میں بھی ماخود ہے۔ اس کمیشن کا ایک حصہ دلّی کے ایک کے بنیادی گروپ کے ذریعہ واپس بھارت پہنچا دیا جاتا تھا۔
بنیادی تحقیقات سے انکشاف ہوا ہے کہ اندراجات اور حوالہ لین دین کی رقم ایک ہزار کروڑ سے زائد ہو سکتی ہیں۔
۔۔۔۔۔۔
U.4748
(Visitor Counter : 55
کامرس اور صنعت کی وزارتہ
چین کو تمباکو کی برآمد
نئیدہلی18جولائی ۔تجارت وصنعت کے وزیر مملکت جناب ہردیپ سنگھ پوری نے لوک سبھا میں ایک تحریر ی جواب میں بتایا کہ بھارت اورچین نے ، تمباکو کو بھارت سے چین برآمد کرنے کے سلسلے میں کوئی معاہدہ نہیں کیا ہے تاہم وزارت زراعت اورکاشتکاروں کی بہبود ، حکومت ہند نے بھارت سے چین کو تمباکو کی برآمد کے سلسلے میں فائٹو سینٹری ) یعنی نباتات کے تحفظ سے متعلق )ضروریات کی تکمیل کے سلسلے میں ایک معاہدہ ضرور کیا ہے ، جس میں جمہوریہ چین کی عام انتظامیہ اور کسٹم ایک فریق ہے اور یہ معاہدہ 21 جنوری 2019 کو کیا گیا ہے ۔توقع کی جاتی ہے کہ مذکورہ معاہدے پردستخط ہونے سے ایف سی وی تمباکو کی مجموعی برآمدات کو فروغ حاصل ہوگا جو بنیادی طور پر آندھرا پردیش اورکرناٹک میں اگائی جاتی ہے کیونکہ یہی تمباکو چین کو برآمد کی جائے گی ۔اس معاہدے کے اہم نکات درج ذیل ہیں۔:
مذکورہ معاہدے پر 21 جنوری 2019 کو دستخط ہوئے تھے اور یہ معاہدہ دستخط کی تاریخ سے آئندہ چار برسوں تک کے لئے نافذ العمل ہوگا۔
معاہدے میں یہ بات شامل ہے کہ چین کو تمباکو کی وہی پتیاں برآمد کی جائیں گی جو بھارت میں آندھرا پردیش اور کرناٹک میں اگائی گئی ہوں گی اور انہیں مخصوص عمل سے گزار کرخشک کیا گیا ہوگا اور اس عمل میں تمام تر نباتیاتی تقاضوں اور صفائی ستھرائی سے متعلق قوانین اور چین کے ضوابط کا لحاظ رکھا گیا ہوگا۔
تمباکو کی درآمد کاروںکو تجارتی ٹھیکوں پر دستخط کرنے سے قبل جی اے سی سی سے درآمداتی قرنطائن اجازت نامہ حاصل کرنا ہوگا۔تمباکو کی مذکورہ پتیاں پورے طریقے سے نمی سے محفوظ پیکٹوں میں لپیٹی ہوئی ہوں گی تاکہ ان میں کسی طرح کی آلودگی اور آمیزش نہ ہوسکے۔
زراعت اور کاشتکاروں کی فلاح وبہبود کی وزارت  اس سلسلے میں فیلڈ کی سطح پر اس یامر کو یقینی بنانے کے لئے موثر نگرانی والے اقدامات انجام دے گی ، جس کے تحت تمباکو تیار کرنے والے علاقے کو ہر طرح سے تمباکو کی فصل کو لاحق ہونے والے امراضسے محفوظ کیا گیا ہوگا۔وزارت اس سلسلے میں تمباکو کی پتیوں کا برآمداتی قرنطائن معائنہ کرے گی اور بین الاقوامی پود کاری تحفظ کنونشن کے معیارات کے مطابق ، یعنی معائنے کے بعد اپنی جانب سے فائٹو سینٹری سرٹیفکیٹ بھی جاری کرے گی۔
۰۰۰۰۰۰۰۰۰۰۰۰۰۰۰۰۰۰۰۰۰
U-3215
(Visitor Counter : 62
قبائیلی امور کی وزارت
قبائلی امور کی وزارت کے این ای ایس ٹی ایس ایمزون کے اشتراک سے فیوچر انجینئر پروگرام کے لئے ای ایم آر ایس اساتذہ کے لئے صلاحیت سازی کا دو روزہ پروگرام منعقد کریں گے
اہم نکات:
- دو روزہ دو بدو تربیتی ورکشاپ چھ ریاستوں کے 54ای ایم آر ایس سے ٹیچروں کے لئے 28 اور 29 دسمبر کو منعقد کی جارہی ہے۔
- ٹریننگ ورکشاپ میں قبائلیوں اور دیگر برادریوں کے لئے کمپیوٹر کی ابتدائی معلومات فراہم کی جائیں گی۔
- ایمزون فیوچر انجینئر ۔ سی ایس آر پروگرام کا مقصد طلباء کی اعلیٰ تعلیم حاصل کرنے اور کمپیوٹر سائنسی میں ثمر آور کیریئر بنانے کی جانب حوصلہ افزائی کرنا ہے۔
قبائلی طلباء کے لئے قومی تعلیمی سوسائٹی  کی جانب سے ای ایم آر ایس اساتذہ کے لئے دو روزہ دوبدو پروگرام کا انعقاد کیا جائے گا جو صلاحیت سازی کا پروگرام ہے اور اس کے تحت لرننگ لنکس فاؤنڈیشن کے اشتراک سے ایمزون فیوچر انجنیئر پروگرام  کو عمل میں لایا جائے گا۔
جدید اطلاعاتی ٹیکنالوجی کے ذریعہ طلباء کو ایس ٹی ای ایم ایجوکیشن میں کیرئر بنانے کے لئے ابتدائی مرحلے میں ہی اس سے روشناس کرایا جائے اور اس کے لئے ان کی حوصلہ افزائی کی جائے۔ لرننگ لنک فاؤنڈیشن  ایمزون فیوچر انجینئر پروگرام کے لئے کام کرنے والی تنظیم ہے۔
پہلے مرحلے میں 28اور 29 دسمبر 2022 کو وائی ایم سی اے آڈیٹوریم نئی دہلی میں دو روزہ فیس ٹو فیس ٹریننگ ورکشاپ منعقد کی جائے گی۔
اس کا ایک مقصد یہ ہے کہ ایمزون فیوچر انجینئر پروگرام چھ ریاستوں کے 54 ای ایم آر ایس میں شروع کیا جائے۔ یہ ریاستیں ہیں۔ آندھراپردیش ، گجرات، مدھیہ پردیش ، اڈیشہ ، راجستھان اور تلنگانہ۔ کورس موڈیول مین کمپیوٹر سائنس کا بنیادی علم، کوڈنگ سے تعارف، لرننگ لوپس، بلاک پروگرامنگ وغیرہ شامل ہیں۔
ای ایم آر ایس اساتذہ کے لئے مجوزہ تربیتی ورکشاپ ای ایم آر ایس کے طلباء میں کمپیوٹر سائنس کے امکانات کے بارے میں بیداری لانا اور ہمارے اسکولوں میں معیاری آئی ٹی علم تک رسائی فراہم کرنا ہے۔